Қытай Қырғызстанға 100 млн доллар бөледі
"Қытай Қырғызстанға 100 млн доллар бөледі" | "https://abai.kz/post/139853"
TITLE: Қытай Қырғызстанға 100 млн доллар бөледі
URL: https://abai.kz/post/139853
META: "Қытай Қырғызстанға 100 млн доллар бөледі" | "https://abai.kz/post/139853"
DATE: 20.09.2021
AUTHOR(s): Abai.kz
TOTAL WORDS: 130
TEXT: Қытай Қырғызстанның әлеуметтік-экономикалық дамуын қолдау мақсатында 650 млн юань (шамамен 100 млн доллар) бөлуге әзір. Бұл туралы Қытайдың сыртқы істер министрі Ван И 16 қыркүйекте Қырғызстан президенті Садыр Жапаровпен кездесуде мәлімдеді. Олар Душанбеде жүздескен. Тәжікстан астанасында ҰҚШҰ Ұжымдық қауіпсіздік кеңесінің саммиті мен ШЫҰ-ға мүше елдер басшылары кеңесінің отырысы өтіп жатыр. Қырғызстан басшысы баспасөз қызметінің хабарлауынша, тараптар Қырғызстан мен Қытай қарым-қатынасын дамыту мәселелерін талқылаған. Сонымен бірге кездесуде қауіпсіздік пен қорғаныс, сауда және экономика салаларындағы әріптестік, инвестиция тарту мәселелері сөз болған. Садыр Жапаров "Қытай-Қырғызстан-Өзбекстан" темір жолы құрылысы мәселесін де көтеріп, бұл жобаның Қырғызстанға ғана емес, бүкіл аймақ үшін маңызды екенін, қырғыз тарапы осы мәселе бойынша белсенді диалог жүргізуге дайын екенін айтқан. Ван И болса Қытай үкіметі Қырғызстанға 650 млн юань мен коронавирусқа қарсы вакцинаның бір млн дозасын беруге дайын екенін жеткізген. Abai.kz
